**“22ο, 23ο και 24ο Διεθνές Φεστιβάλ Κινηματογράφου της Αθήνας - Νύχτες Πρεμιέρας”**

Το έργο «22ο, 23ο και 24ο Διεθνές Φεστιβάλ Κινηματογράφου της Αθήνας - Νύχτες Πρεμιέρας» εντάχθηκε στο Επιχειρησιακό Πρόγραμμα «Αττική 2014-2020» με προϋπολογισμό 993.718,00 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Κινηματογραφική Εταιρεία Αθηνών.

Το Διεθνές Φεστιβάλ Κινηματογράφου της Αθήνας, Νύχτες Πρεμιέρας, άνοιξε τις πύλες του το Σεπτέμβριο του 1995 και συνεχίζει μέχρι σήμερα με τεράστια επιτυχία. Οι Νύχτες Πρεμιέρας είναι: - το μεγαλύτερο Διεθνές Φεστιβάλ Κινηματογράφου που πραγματοποιείται στην Αθήνα - ένα από τα σημαντικότερα περιφερειακά Φεστιβάλ της Ανατολικής Μεσογείου και της Βαλκανικής - αντιπροσωπευτικό δείγμα ιδιωτικής πρωτοβουλίας στον χάρτη των Ευρωπαϊκών Φεστιβάλ Κάθε χρόνο, το Φεστιβάλ προσκαλεί μεγάλα ονόματα του ξένου και ελληνικού κινηματογράφου, οι οποίοι παρουσιάζουν τις ταινίες τους στο κοινό. Το πρόγραμμα του Φεστιβάλ πλαισιώνεται από παράλληλες δράσεις όπως συναυλίες, εκθέσεις, street art, στρογγυλά τραπέζια και εκπαιδευτικά masterclasses. Τα Τμήματα του Φεστιβάλ είναι: - Διεθνές Διαγωνιστικό - Μουσική και Φιλμ διαγωνιστικό - Τα αγαπημένα των Φεστιβάλ - Ντοκιμαντέρ - Μετά τα μεσάνυχτα - Ειδικές Προβολές / Αφιερώματα - Πρεμιέρες Ελληνικών Ταινιών - Μικρές Ιστορίες - Διαγωνιστικό Ελληνικών Ταινιών Μικρού Μήκους Προβάλλονται περί τις 120 ταινίες μεγάλου μήκους και ικανός αριθμός ταινιών μικρού μήκους, ενταγμένες στα ανάλογα τμήματα του Φεστιβάλ. Στη διάρκεια του οι προσκεκλημένοι κινηματογραφικοί δημιουργοί παραχωρούν συνεντεύξεις και δίνουν ανοικτά μαθήματα (master classes) για το κοινό. Την τελευταία μέρα της διοργάνωσης απονέμονται τα βραβεία Χρυσή Αθηνά που συνοδεύονται από επίχρυσο αγαλματίδιο από δύο κριτικές επιτροπές (διαγωνιστικού και μουσικού τμήματος) στις οποίες μετέχουν προσκεκλημένοι από ολόκληρο τον κόσμο.

Η Πράξη αφορά στην υλοποίηση του 22ου, 23ου και 24ου Διεθνούς Φεστιβάλ Κινηματογράφου της Αθήνας 'Νύχτες Πρεμιέρας', τον Σεπτέμβριο 2016, 2017 και 2018 αντίστοιχα. Σκοπός της διοργάνωσης είναι η ανάπτυξη του πολιτιστικού και πνευματικού επιπέδου των συμμετεχόντων με τη δυνατότητα πολύπλευρης ενημέρωσης, επαφής, επικοινωνίας και συμμετοχής στην καλλιτεχνική προσφορά των δημιουργών-καλλιτεχνών αλλά και των θεατών. Κατά τη διάρκεια του Φεστιβάλ πραγματοποιούνται 170 περίπου προβολές ταινιών μεγάλου και μικρού μήκους συνολικά. Το Φεστιβάλ υποδέχεται μεγάλα ονόματα του ξένου και ελληνικού κινηματογράφου, οι οποίοι παρουσιάζουν τις ταινίες τους στο κοινό και τιμούν το Φεστιβάλ με την παρουσία τους. Το πρόγραμμα των κινηματογραφικών προβολών πλαισιώνεται από παράλληλες δράσεις όπως συναυλίες, εκθέσεις, τέχνη του δρόμου, στρογγυλά τραπέζια και ανοικτά εκπαιδευτικά μαθήματα. Κατά τη διάρκεια του 11 ήμερου προγράμματος πραγματοποιούνται πρωινές δημοσιογραφικές προβολές για τους ανθρώπους του θεάματος, τους δημοσιογράφους αλλά και τους παραγωγούς, ενώ μπορεί να τις παρακολουθήσει και το κοινό. Οι προσκεκλημένοι κινηματογραφικοί δημιουργοί παραχωρούν συνεντεύξεις και δίνουν ανοικτά μαθήματα.